作者：无名氏
词牌/韵律：永遇乐

paragraphs: 万法由心，应观法界，一切心造。
老子瞿昙，同归去揆，不离心是道。
自从识得，坎离交济，炼药粗知昏晓。
云腾雨飞，蟾宫兔走，丹阙更无烦恼。
气中真液，液中真气，和合不多不少。
种出黄芽，炼成赤水，龙虎交围绕。
七返九还，工夫到后，还我旧时年少。
待三千、功圆行满，恁时是了。